ইন্দোনেশিয়ায় সেতু ধসে নিহত ৪, নিখোঁজ ৬
ইন্দোনেশিয়ার পশ্চিমাঞ্চলীয় বেংকুলুপ্রদেশে আকস্মিক বন্যায় একটি ঝুলন্ত সেতু ধসে চারজন নিহত হয়েছেন।







নদী থেকে সাঁতরে ১৭ জন তীরে উঠে এলেও এ ঘটনায় অন্তত ছয়জন নিখোঁজ রয়েছেন। খবর সিনহুয়া।




দেশটির জাতীয় দুর্যোগ ব্যবস্থাপনা সংস্থা জানায়, রোববার স্থানীয় সময় বিকাল ৩টার দিকে ওই দুর্ঘটনা ঘটে। প্রদেশটির কৌর জেলায় প্রবল বর্ষণে সৃষ্ট বন্যার পানির তোড়ে সেতুটি ধসে পড়ে ওই দুর্ঘটনা ঘটে।
দুর্ঘটনার সময় সেতুটি থেকে পড়ে যাওয়া ১৭ জন সাঁতরে তীরে উঠে এলেও নিখোঁজ আছেন আরও ছয়জন।
তাদের অনুসন্ধান ও উদ্ধারে সেনাবাহিনী, পুলিশ, উদ্ধারকর্মী এবং স্বেচ্ছাসেবীরা কাজ করছেন।
ইন্দোনেশিয়ান আবহাওয়া অফিস বলছে, দেশটির বেশ কয়েকটি অঞ্চলে অতিরিক্ত বৃষ্টিপাতের সম্ভাবনা রয়েছে।

ইন্দোনেশিয়ার পশ্চিমাঞ্চলীয় বেংকুলুপ্রদেশে আকস্মিক বন্যায় একটি ঝুলন্ত সেতু ধসে চারজন নিহত হয়েছেন।